તેમજ મોબ લિંચિંગ બાબતે પણ કથિત ગૌરક્ષકોની ભીડ દ્વારા કરવામાં આવતી હત્યાઓ અંગે પીએમ મોદીએ કહ્યું કે, ‘આ પ્રકારના કિસ્સા ખૂબ ચિંતાજનક છે. મારી સરકાર કાયદાના પાલન અને દેશના દરેક નાગરિકોની સ્વતંત્રતા અને જીવનની રક્ષા માટે પૂર્ણરુપે પ્રતિબદ્ધ છે.’ આ ઇન્ટર્વ્યુંમાં તેમણે કહ્યું કે, ‘જેઓ નાણાંકીય ગરબડ કરે છે અને ભાગેડું છે તે તમામ વિરુદ્ધ તેમની સરકાર સક્રિયરુપે કામ કરે છે. હાલમાં જ લાગૂ પાડવામાં આવેલ કાયદાના પરિણામ ટૂંકમાં જ સામે આવશે. જે અંતર્ગત અપરાધીઓની સંપત્તિ જપ્ત પણ થઈ શકે છે. જે પણ વ્યક્તિ લોકોના પૈસા લઈને ભાગશે તેને છોડવામાં નહીં આવે.’